Jan III Sobieski av Polen

Jan III Sobieski av huset Sobieski (født 17. august 1629, død 17. juni 1696) var en av de mest fremtredende monarker i Polen-Litauen, som konge av Polen og storfyrste av Litauen fra 1674 til sin død. Sobieskis 22 år lange styre innledet en periode med stabilisering i realunionen etter «den svenske syndefloden» og Khmelnytskyjs opprør. Han var populær blant sine undersåtter og var også en fremragende militærleder, mest kjent for å ha seiret over tyrkerne 13. september 1683 i slaget ved Wien. For sine seirer over Det osmanske riket ble han gitt oppnavnet «Lehistans løve» av tyrkerne og «Troens vokter» av de kristne.

Sobieski begynte sin militære karriere som 20-åring etter å ha utdannet seg ved Det jagellonske universitet og reist i tre år i vestlige Europa (han lærte seg tysk, latin, fransk, italiensk og senere også tyrkisk og tatarisk). I 1656 ble han kongelig standartbærer, i 1665 kongelig marskalk, i 1666 kongelig feltshetman og i 1668 kongelig storhetman. 

Etter sin seier i slaget ved Wien – da han drev osmanene ut av Østerrike og Ungarn – fikk han av Johannes Hevelius et stjernetegn oppkalt etter seg («Sobieskis skjold»).

Fasaden på Kapusinerkirken i Warszawa er dekorert med Sobieskis våpenskjold Janina. I kirken finnes også sarkofagen med Sobieskis hjerte.

 Referanser 

Kategori:Polske monarker
Kategori:marskalker
Kategori:Storfyrster av Litauen
Kategori:Personer fra den store tyrkiske krig
Kategori:Personer fra tidligere Busk rajon
Kategori:Personer fra Zolotsjiv rajon i Lviv oblast
Kategori:Fødsler i 1629
Kategori:Dødsfall i 1696
Kategori:Huset Sobieski